als_Latn dik_Latn sag_Latn
Njohësi i zhvillimeve politike në vend, Azem Vllasi parasheh përsëritjen e rezultatit zgjedhor të vitit 2014 në zgjedhjet e 11 qershorit, ku nuk arriti asnjë subjekte politik pa koalicion pas zgjedhor që t’i bëjë numrat për të qeverisur vendin.
Sipas Vllasit, që të dy koalicionet e mëdha, në njërën anë PDK-AAK-NISMA dhe në anën tjetër LDK-AKR-Alternativa, i kanë shanset e barabarta për të qeverisur por që sipas tij, asnjëra nga to nuk do të arrijë që t’i bëjë numrat për ta drejtuar qeverinë.
“Unë vlerësoi se këto dy blloqet kryesore në njërën anë PDK-AAK-NISMA dhe në anën tjetër LDK-AKR e të tjerët i kanë të shanset si të barabarta me një përparësi të vogël të këtij bllokut të parë. Por që asnjëri prej dy blloqeve të mëdha nuk mund t’i bëjë numrat që të drejtojë qeverinë edhe nëse të gjitha minoritetet shkojnë me të”, tha Vllasi për “Blic”
Ai veçon se nëse koalicioni PAN-it arrin të dalë fitues nga këto zgjedhje do të ketë komplikim të gjerave në vend, kjo pasi që sipas Vllasit, problem qëndron tek partitë serbe, të cilat siç tha ai “marrin urdhra nga Beogradi” për të mos hyrë në koalicion me partitë ku është edhe Ramush Haradinaj, i nominuar për kryeministër nga PAN-i.
“Minoritetet sigurisht kanë interes për të hyrë koalicion qeverisës sepse ata nuk kanë çka lypin në opozitë, por nëse fiton koalicioni PDK-AAK-NISMA është problem me serbët sepse ata mund të marrin urdhra nga Beogradi që të mos hynë në koalicion ku do të jetë kryeministër Ramush Haradinaj, në këtë aspekt mund të komplikohet edhe puna”, ka thënë ai.
E në këto zgjedhje, Vllasi vlerëson se Lëvizja Vetëvendosje e cila garon e vetme nuk do të arrijë të dalë fituese por që sipas tij do ta ketë një pozicion të mirë, pasi që koalicioni fitues i zgjedhjeve do të kërkojë nga ky subjekte politik që t’i bashkohet për të qeverisur vendin.
“Vetëvendosja si e vetme sigurisht që nuk ka shans të pozicionet që ajo të zgjedh partnerë koalicioni për formimin e qeverisë, por megjithatë do ta ketë një pozicion të mirë sepse asnjëra nga këto dy blloqe nuk mund ta bëjë shumicën shqiptare dhe Vetëvendosja ka shans që ta lusin për të bërë koalicion e nëse ndodh ashtu Vetëvendosja do të shtrojë kërkesa të cilat ai që i ofron koalicion zor që mund t’i pranojë e Vetëvendosja në rast se e lut ndonjë bllok për të hyrë në koalicion do ta lyp vendin e Kryeministrit e cila është e paimagjinueshme që t’i jepet. Pra, prap mund të jetë një situatë konfuze pas këtyre zgjedhjeve”, ka deklaruar Vllasi.
Ndërsa prishja e koalicionit qeverisës ndërmjet PDK-së dhe LDK-së, sipas Vllasit do të ndikojë që subjekti i fundit të ketë më shumë mbështetje në këto zgjedhje nga elektorati i saj, ani pse pritjet i ka që të përsëritet rezultati i zgjedhjeve të vitit 2014.
“Mendoj që elektorati i LDK-së kësaj here do të dalë me numër të konsiderueshëm në zgjedhje, i cili pas prishjes së koalicionit ndërmjet PDK-së dhe LDK-së do të mundohet që t’i jap krahun sa më shumë bllokut të LDK-së dhe përafërsisht rezultati mund të dalë i ngjashëm si në vitin 2014”, përfundoi ai.
Zgjedhjet e parakohshme institucionale janë përcaktuar të mbahen më 11 qershor. Në këto zgjedhje garojnë gjithsej 26 subjekte politike nga to janë 5 koalicione parazgjedhore.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn